Diari Oficial de la Generalitat Valenciana


Sumari del DOGV 5831, del 20-08-2008 (2008/10905)

Notificació a Silvestria, SL. Expedient número VIVI/049806/17.
--------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10607


Data del document
:   02-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Silvestria, SL. Expedient número VIVI/049806/17. [2008/10129]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la proposta de resolució a Silvestria, SL, amb expedient VIVI/049806/17.  
Per ordre de l'instructor del procediment sancionador esmentat, a l'efecte del que preveu la Llei 1/1997, de 21 de febrer, de la Generalitat Valenciana, de règim sancionador en matèria d'habitatge i la Llei 8/2004, de 20 d'octubre (DOGV 21/10/04) de la Generalitat, de l'habitatge de la Comunitat Valenciana, us traslladem la proposta de resolució d'aquest, que us notifiquem perquè en prengueu coneixement, amb advertiment que en el termini de quinze dies comptadors des de l'endemà al de la recepció podreu al·legar el que considereu oportú en defensa vostra, d'acord amb el que estableix l'art. 19 del Reial decret 1398/1993, de 4 d'agost, pel qual s'aprova el Reglament de procediment sancionador i que els documents que es troben en el procediment són:  
1r. Denúncia  
2n. Informe tècnic  
3r. Ordre d'obres  
4t. plec de càrrecs  
València, 2 de maig de 2007.- El secretari d'actuacions: Isabel Sánchez Bodoque.  
"Proposta de resolució  
Vist el procediment sancionador VIVI/049806/17 seguit contra Silvestria, SL per infracció del règim legal que regula els habitatges de protecció oficial, iniciat per ordre del cap del Servei Territorial d'Habitatge i Projectes Urbans.  
Vist que són fets provats i així es declara que l'habitatge situat a Moncada, carrer de la Hispanitat, núm. 15, presentava les deficiències assenyalades en l'acord d'iniciació.  
Vist que la denúncia que va donar origen a aquest procediment la formula, en data 20/12/2005, S & T Administración de Fincas.  
Vist que l'instructor no considera procedent la pràctica de prova, a més de la ja practicada i que consta en l'informe tècnic.  
Vist que en data 29/05/2006 es formula a l'expedientat l'oportú acord d'iniciació.  
Vist que no es formulen al·legacions a l'acord d'iniciació.  
Atés que els fets continguts en el primer vist constitueixen una falta molt greu, tipificada com a tal en l'art 6.10 de la Llei 1/1997 de la Generalitat Valenciana de règim sancionador en matèria d'habitatge.  
Atés que dels fets continguts en el primer vist resulta responsable Silvestria, SL com a promotor de l'edifici, d'acord amb el que estableix l'art. 130.1 de la Llei 30/1992, de 26 de novembre, i l'art. 2 de la Llei 1/1997, de 21 de febrer.  
Atés que la falta comesa per l'expedientat pot ser sancionada, segons el que disposa l'art. 8 de la Llei 1/1997 de 21 de febrer, amb multa de 3.005,07 a 30.050,61 euros.  
Atés que en atenció al nombre i a la gravetat de les deficiències existents que afecten els elements comuns de l'edifici i als perjudicis causats als propietaris, la sanció a imposar ha de fixar-se en 4.210 euros.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 1/1997, de 21 de febrer de la Generalitat Valenciana, de règim sancionador en matèria d'Habitatge, la Llei de règim jurídic de les administracions públiques i la resta de normes de general i pertinent aplicació, l'instructor que subscriu eleva la següent, proposta de resolució:  
1. Imposar a Silvestria, SL, com a autora d'una falta molt greu, prevista i sancionada com a tal en l'art. 6.10 de la Llei 1/1997, una sanció de 4.210 euros (quatre mil dos cents deu euros).  
2. Obligar Silvestria, SL a realitzar, ella mateixa o a costa seua, en el termini màxim de quinze dies, les obres següents:  
- Reparar les fissures existents en les trobades de les pilastres amb els ampits del terrat de l'edifici mitjançant el picat de l'arrebossat, instal·lació de traves, nou arrebossat i repàs de pintures de les zones reparades.  
- Reparar els despreniments de les zones de pas del vestíbul a la coberta del garatge a les zones de la junta de dilatació, mitjançant el picat de lluïts, aplicació de malla trenada de fibra de vidre, nou lluït i repassada de pintura de les zones reparades.  
- Reparació del paviment del garatge mitjançant l'execució de juntes de retracció, eliminació dels àrids i despreniments i consolidació de la capa de rodament. Posteriorment repintat de les places d'aparcament, carrers, etc.  
- Segellament de les trobades de la xarxa horitzontal de sanejament amb els tancaments de garatge per a eliminar les filtracions d'aigües pluvials als trasters núm. 6 i 7, com també els segellaments entre conductes en què existisquen pèrdues d'aigua.  
- Eliminar les filtracions dels murs de tancament de garatge pels quals es filtra l'aigua mitjançant l'aplicació de morters hidròfugs als trasters núm. 6, 7 i 11.  
- Reposar els lluïts despresos o a punt de desprendre's del sostre del garatge, a les zones de les juntes de dilatació i impermeabilització prèvia de les zones de filtracions d'aigües pluvials. Posteriorment reposaran els lluïts despresos com també el repàs de pintura d'aquests".  
València, 2 de maig de 2007.- L'instructor: Arturo Herráez Sánchez".